stanford-oval/wikipedia huggingface dataset:
Katedraalirovasti

Katedraalirovasti on venäläinen papin arvonimi. Nimikettä käytetään papista, joka on kunkin hiippakunnan katedraalin vastaava pappi. Katedraali on kirkko, johon on sijoitettu hiippakunnan piispanistuin ja joka toimii piispan pääkirkkona.
Suomen ortodoksinen kirkko ei käytä katedraalirovastin nimikettä virallisesti; siitä luovuttiin suomalaistamisen yhteydessä vuonna 1924. Vain arvonimen jo saada ehtineet papit, esimerkiksi Mihail Kasanski, saivat pitää sen.
Protestanttisissa ja roomalaiskatolisissa kirkoissa nimikettä vastaa tuomiorovasti.
Cheap Trick

| Cheap Trick |
| --- | --- |
 Rick Nielsen ja Tom Petersson
Tiedot
Toiminnassa:  1973–
Tyylilaji:  power pop, hard rock, rock
Kotipaikka:  Rockford, Illinois, Yhdysvallat
Laulukieli:  englanti
Jäsenet:  Robin Zander, laulu   Tom Petersson, basso, taustalaulu   Rick Nielsen, kitara, taustalaulu   Bun E. Carlos, rummut  
Entiset jäsenet:  Randy Hogan Pete Comita Jon Brandt  
Levy-yhtiö:  Epic Records, 1977–1990   Warner Brothers, 1994   Red Ant, 1997   Cheap Trick Unlimited, 1998–  
Aiheesta muualla
Kotisivut
Infobox OKNimi-testi OK: 
Cheap Trick on vuonna 1972 Rockfordissa, Illinoisissa perustettu yhdysvaltalainen rockyhtye, joka alun perin toimi nimellä Sick Man Of Europe. Yhtyeen tunnetuin ja menestyksellisin kokoonpano vakiintui syksyllä 1974, kun laulusolisti Robin Zander korvasi Randy ”Xeno” Hoganin. Rumpali Bun E. Carlos oli liittynyt joukkoon hieman aiemmin.
Yhtye on myynyt yli 20 miljoonaa albumia.
Diskografia > Studioalbumit

1977 Cheap Trick
1977 In Color
1978 Heaven Tonight
1979 Dream Police
1980 All Shook Up
1982 One On One
1983 Next Position Please
1985 Standing On The Edge
1986 The Doctor
1988 Lap Of Luxury
1990 Busted
1994 Woke Up With A Monster
1997 Cheap Trick
2003 Special One
2006 Rockford
2009 The Latest
2016 Bang, Zoom, Crazy...Hello
2017 We’re All Alright!
2017 Christmas Christmas
2021 In Another World
Diskografia > Livealbumeja

1978 At Budokan
1993 Budokan II
1998 At Budokan, The Complete Concert
1999 Music For Hangovers
2001 Silver
2009 Sgt. Pepper Live
2019 Are You Ready? Live 12/31/1979
2020 Out To Get You!: Live 1977
Diskografia > Kokoelmia

1991 Greatest Hits
1996 Sex, America, Cheap Trick
2000 Authorized Greatest Hits
2004 The Essential Cheap Trick
2015 The Epic Archive, Vol. 1 (1975-1979)
2015 The Epic Archive Vol. 2 (1980-83)
2015 The Epic Archive, Vol. 3 (1984-1992)
Aiheesta muualla

Kuvia tai muita tiedostoja aiheesta Cheap Trick Wikimedia Commonsissa
Cheap Trick Discogsissa. (englanniksi)
Katja Kabanova

Oopperan ensi-illan juliste.
Katja Kabanova eli Ukonilma (tšek. Káťa Kabanová) on Leoš Janáčekin kolminäytöksinen ooppera, johon hän myös itse kirjoitti libreton Aleksandr Ostrovskin näytelmän Ukonilma pohjalta. Teos esitettiin ensi kertaa Kansallisteatterissa Brnossa 23. marraskuuta 1921. Kapellimestarina oli František Neumann. Suomen-ensi-ilta oli 5. marraskuuta 1959 Suomen Kansallisoopperassa.
Akileijat

| Akileijat |
| --- | --- |
 Lehtoakileija (Aquilegia vulgaris)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Ranunculales
Heimo::  Leinikkikasvit Ranunculaceae
Suku::  Akileijat Aquilegia  L.
Katso myös
   Akileijat Wikispeciesissä   Akileijat Commonsissa 
Infobox OKNimi-testi OK: 
Akileijat (Aquilegia) on leinikkikasveihin kuuluva kasvisuku, jossa on 60–70 monivuotista kasvia, joista useita kasvatetaan koristekasveina kukkiensa takia. Akileija on perinteinen perennakasvi mm. englantilaisessa ja suomalaisessa puutarhassa. Niiden kukat ovat kellomaiset, ja niissä on pitkät kannukset. Suomessa tavataan paikoin mahdollisesti puutarhoista karannutta lehtoakileijaa.
Kasvisuvun nimi tulee latinan sanasta aquila, joka tarkoittaa kotkaa. Tämä viittaa kukkien kynsimäisiin kannuksiin.
Mytologiassa akileija omistettiin germaanien rakkauden jumalattarelle Freijalle. Keskiajan taiteessa siitä tuli yksi Neitsyt Marian tunnuksista. Akileijaa on käytetty lääkekasvina keltataudin ja sappivaivojen hoitamiseen.
Lajeja

Suomessa kasvatetaan ainakin seuraavia lajeja. Lajit risteytyvät helposti keskenään.
alppiakileija Aquilegia alpina
jaloakileija Aquilegia Cultorum-Ryhmä
japaninakileija Aquilegia flabellata
kanadanakileija Aquilegia canadensis
kotkanakileija Aquilegia glandulosa
kulta-akileija Aquilegia chrysantha
lapinakileija Aquilegia 'Olympia'
lehtoakileija Aquilegia vulgaris
perhoakileija Aquilegia glandulosa var. jucunda
tuliakileija Aquilegia formosa
Muita viljeltyjä lajeja:
sysiakileija (Aquilegia atrata)
pisara-akileija (Aquilegia bertolonii)
purppura-akileija (Aquilegia buergeriana)
kirjoakileija (Aquilegia discolor)
nukkeakileija (Aquilegia ecalcarata)
kivikkoakileija (Aquilegia einseleana)
tuoksuakileija (Aquilegia fragrans)
jugoslavianakileija (Aquilegia grata)
haukanakileija, vuoriakileija (Aquilegia longissima)
mantšurianakileija, mantsurianakileija (Aquilegia oxysepala)
kääpiöakileija (Aquilegia saximontana)
kallioakileija (Aquilegia scopulorum)
siperianakileija (Aquilegia sibirica)
meksikonakileija (Aquilegia skinneri)
dahurianakileija (Aquilegia viridiflora)
viiniakileija (Aquilegia atrovinosa)
kazakstaninakileija (Aquilegia lactiflora)
Aiheesta muualla

Suomen Lajitietokeskus: Akileijat – Aquilegia
Finto: Kassu – Kasvien suomenkieliset nimet: Aquilegia
Funet: Akileijat (Aquilegia)
ITIS: Aquilegia (englanniksi)
United States Department of Agriculture (USDA): Aquilegia (englanniksi)
Flora of China: Aquilegia (englanniksi)
| --- | --- |
Taksonitunnisteet:  Wikidata: Q147641  Wikispecies: Aquilegia  APDB: 188248  APNI: 130744  BOLD: 121221  CoL: ZHP  EoL: 37461  EPPO: 1AQIG  FNA: 102388  FoAO2: Aquilegia  FoC: 102388  GBIF: 3033167  GRIN: 884  iNaturalist: 48245  IPNI: 33064-1  IRMNG: 1025084  ITIS: 18728  NBN: NHMSYS0000456001  NCBI: 3450  NZOR: e6ef1470-c015-49a9-9098-1c71e3b224c7  Open Tree of Life: 964055  PLANTS: AQUIL  POWO: urn:lsid:ipni.org:names:325954-2  Tropicos: 40018252  VASCAN: 838  VicFlora: 6e3fc015-bf90-4d24-807c-ff74b0561c9c  WFO: wfo-4000002807
All fours (korttipeli)

| All fours |
| --- | --- |

Muut nimet:  High-Low-Jack, Old Sledge
Korttimäärä:  52
Pelaajamäärä:  2+
Korttien järjestys suurimmasta pienimpään:  A-K-Q-J-10-9-8-7-6-5-4-3-2
All fours on 1600-luvun loppupuolelta eteenpäin Englannissa, Pohjois-Amerikassa ja karibialla pelattu omaleimainen pistetikkipelien perhe. Suomessa pelattava pidron on pitkälle eriytynyt variaatio tarjouskierroksella varustetusta all-four -pelistä, pitchistä.
Historia

All fours -niminen peli tunnettiin Englannissa jo 1600-luvun lopulla ja sen nimeä kantavia jälkeläisiä pelataan edelleen sen pohjoisosassa ja Karibialla. Varhainen all fours sisälsi jo kaikki all fours-peleihin liitettävät ominaisuudet: valttipoikkeuksen maantunnustuspakossa sekä kaksiportaisen pisteidenlaskun tutuilla korttipisteillä ja neljällä pelipisteellä suurin, pienin, sotilas ja jako.. Niin ikään osasta nykyaikaisista variaatioista kadonnut uuden valtin vaatiminen oli jo tuolloin tunnettu. 1700-luvun all foursia pelattiin kuitenkin kahden hengen kesken usein rahapanoksin.
Amerikassa all fours tunnettiin nimillä seven up ja old sledge. 1800-luvun puolivälissä, ilmeisesti Uuden-Englannin seudulla siihen lisättiin tarjouskierros ja tämä suositun variantin nimeksi vakiintui pitch tai tarkemmin auction pitch.
Modernit säännöt > Trinidadilainen all fours

Tässä esitellään Trinidadilaiset säännöt, koska erittäin alkuperäistä lähellä oleva peli on siellä edelleen erittäin suosittu. Suurin ero 1700-lukulaiseen peliin on, että siinä käännössä sai vain yhden pisteen sotamiehestä.
Modernit säännöt > Trinidadilainen all fours > Jako

Pelaajat istuvat siten, että joukkueen jäsenet ovat toisiaan vastapäätä. Jokaiselle pelaajalle jaetaan kuusi korttia. Pakasta käännetään kortti osoittamaan valttia. Jos kortti on ässä, sotilas tai kutonen, saa jakaja välittömästi pelipisteen oheisen kääntötaulukon mukaisesti. Mikäli jakajan oikealla puolella istuva pelaaja ei ole tyytyväinen valttiin, voi hän vaatia (I beg - 'minä vaadin') käännettäväksi pakasta uutta valttia, jolloin kaikille pelaajille jaetaan myös kolme korttia lisää ja vaatija saa jakajan sijaan olla ensimmäisen tikin etumies. Jos valtiksi tuleva kortti on samaa maata kuin edellinen, käännetään uusi kortti ja jaetaan kolme korttia lisää, jos valtti on edelleen sama, pakka sekoitetaan ja suoritetaan uusi jako. Kun uusi valtti on käännetty, peli alkaa, toista kertaa ei voi vaatia. Jakaja voi kieltäytyä vaatimuksesta, jolloin hänen on annettava vaatijalle yksi piste suoraan sanoen "ota yksi". Myös vaadittaessa jakaja saa kääntöpisteitä, eli vaatimiseen liittyy riski.
Modernit säännöt > Trinidadilainen all fours > Pelin kulku

Peli kiertää vastapäivää. Peli on tikkipeliä, jossa on maantunnustuspakko, mutta ei valtti- tai ylimenopakkoa. Maantunnustuspakosta huolimatta valttia saa aina pelata. Ässä on suurin kortti. Tikin voittaa suurin aloitusmaan kortti, tai suurin valtti, mikäli valttia on pelattu. Tikin voittaja on seuraavan tikin etumies.
Modernit säännöt > Trinidadilainen all fours > Pisteenlasku

Jaosta voi voittaa neljä pelipistettä pelipistetaulukon mukaisesti, joukkuepelissä joukkueen pisteet ovat aina yhteisiä. Sotamies-piste on mukana vain, mikäli valttimaan sotamies on pelissä. Sotamiehestä saa yhden pisteen se joukkue, jolle se tuli jaossa, mutta kolme, mikäli sen onnistuu kaappaamaan voittamalla tikin, jossa sotamies pelattiin. Suurin- ja pienin pelattu valtti -pisteet tulevat niille pelaajille, joille ne sattuvat ne jaossa tulemaan. Peliä pelataan 21:een pisteeseen.
Game- eli jakopisteen voittaakseen pitää kotiuttaa korttipistetaulukon mukaisia pistekortteja. Näitä pisteitä saa kaikista maista. Pelattaessa joukkueina, molempien jäsenten yhteenlasketut pisteet tulevat joukkueelle pisteiksi. Eniten korttipisteitä jaossa voittamalla saa yhden pelipisteen. Jos korttipisteet menevät jaossa tasan, jakopistettä ei voita kumpikaan joukkue.
Modernit säännöt > Yorkshireläinen all fours

Tämä peli eroaa Trinidadilaisesta, sekä alkuperäisestä 1700-luvun pelistä erityisesti valtin määrittämisen osalta. Korttia ei käännetä pakasta ja vaatimista ei tunneta, vaan valtin määrittää jakaja pelaamalla ensimmäisen kortin, tämän kortin maa on valttia. Ensimmäinen jakaja määritetään siten, että kortteja jaetaan kuva puoli ylöspäin vuorotellen jokaiselle pelaajalle, kunnes jonkun kohdalle tulee sotamies. Kaikki kortit kuitenkin jaetaan, jotta voidaan varmistua, että pakkaa ei ole peukaloitu.
Modernit säännöt > Variaatioita

Tobagossa kaksi pistettä saa kakkosesta, ei kuutosesta.
Valtissa voi olla ylimenopakko.
Kuka tahansa pelaaja, jolla ei ole ainoatakaan valttia saa vaatia.
Pitch

Pitch on all foursin seuraaja Pohjois-Amerikassa, jossa vaatiminen ja valtin kääntäminen pakasta on korvattu tarjouskierroksella. Tikkipeli ja pisteenlasku on kuitenkin täysin samanlaista kuin all foursissa. Peli on suosittu etenkin Yhdysvaltojen Keskilännen seudulla., mutta sille ei ole yleisesti hyväksyttyjä turnaussääntöjä, kuten esimerkiksi bridgellä ja canastalla, joten variaatioita on paljon. Esimerkkisäännöt perustuvat John McLeodin julkaisemiin sääntöihin.
Yleisimmin Pitchiä pelataan neljän hengen paripelinä, mutta voidaan pelata myös yksilöpelinä. Kokkolassa ja ruotsinkielisellä länsirannikolla pelattavan pidro  kehittyi pitchin versioista, jossa valtti-viitoselle annettiin pistearvo viisi.
Pitch > Jako ja tarjouskierros

Joukkueiden jäsenet istuvat toisiaan vastapäätä. Jokaiselle pelaajalle jaetaan kuusi korttia. Tarjouskierroksella tarkoituksena on ostaa jakajalta oikeus olla ensimmäisessä tikissä etumies, joka määrittää myös valttimaan ensimmäisellä pelaamallaan kortilla samaan tapaan kuin nyky-englantilaisessa all foursissa. Tarjouskierroksella kukin pelaaja tarjoaa, kuinka monta pistettä uskoo joukkueensa voivan jaossa voittaa. Minimitarjous on kaksi, maksimi neljä pistettä. Jos kaikki passaavat, jakajan on tarjottava vähintään kahta pistettä. Jakaja tarjoaa viimeisenä ja hänen tarjouksensa on etusijalla, hän siis voi "varastaa" jaon takaisin itselleen lupaamalla saman verran kuin joku pelaajista ennen häntä.
Pitch > Pelin kulku

Pelin kulku on täysin sama kuin all foursissa. All fours#Pelin kulku
Pitch > Pisteenlasku

Jaosta voi saada neljä pelipistettä oheisen taulukon mukaan. Peliä pelataan 21 pisteeseen. Jos tarjouskierroksen voittanut joukkue ei pysty yhteisesti voittamaan niin paljon pelipisteitä kuin lupaa, luvattu määrä vähennetään sen pisteistä. Pisteet voivat vähentyä myös nollan alapuolelle. Jakoja pelataan niin monta, että jommallakummalla joukkueella on 21 pistettä sellaisen jaon jälkeen, jonka tarjouskierroksen se on voittanut ja pystynyt pitämään tarjouksensa.
Jaonvoitto-pisteitä voitetuissa tikeissä mukana olevista korteista korttipistetaulukon mukaisesti. Näitä pisteitä saa kaikista maista. Pelattaessa joukkueina, molempien jäsenten yhteenlasketut pisteet tulevat joukkueelle pisteiksi.
Pitch > Sääntövariaatioita

Pitchistä on lukuisia muunnoksia, tämä artikkeli esittelee esimerkinomaisesti vain muutaman. Yleisiä eroja yllä esitettyihin sääntöihin nähden on muun muassa:
Kakkonen pitää kotiuttaa.
Voidaan pelata johonkin muuhun pistemäärään kuin 21, kuten 11 tai 15.
Pisterajaa ei tarvitse ylittää jaossa, jonka tarjouskierroksen on voittanut.
Jakajan tarjous ei ole etusijalla.
Pelaajille voidaan jakaa enemmän kuin kuusi korttia (tyypillisesti yhdeksän) joista he saavat poistaa ylimääräiset, kun valtti on määritetty. Vaihtoehtoisesti pelaajat voivat poistaa kädestään huonot kortit, ja tilalle jaetaan uudet.
Ensimmäistä tikkiä ei tarvitse pelata valtilla.
Jokainen voi pelata omaan pussiinsa. Tätä pelimuotoa kutsutaan myös nimellä cutthroat.
Voidaan käyttää lyhennettyä pakkaa.
Pelaaja, joka kokee, että hänellä on kädessään vain hyödyttömiä kortteja, voi luopua pelistä ja kääntää korttinsa kuvapuoli ylöspäin pöytään.
Lisäksi voidaan lisätä epästandardeja pistettä. Ohessa tyypillisimpiä lisäpisteitä:
Pitch > Sääntövariaatioita > Five Point Set Back

Pelataan 28 kortin pakalla, jossa A K Q J 10 9 2
12 pisteeseen, rajaa ei tarvitse ylittää voitetulla tarjouksella.
Mukana Jick
Jako kiertää tarvittaessa useamman kierroksen, mutta passattuaan ei saa enää tarjota.
Korkein tarjous on viisi.
Pitch > Sääntövariaatioita > Oklahoma Ten Point Pitch

Peruspisteiden lisäksi mukana Jick, kaksi jokeria, jotka lasketaan valtteihin ja trey. Maksimipisteet ovat siten kymmenen.
Pelataan kahden hengen joukkueissa. Neljälle pelaajalle jaetaan yhdeksän korttia, kuudelle kahdeksan. Loput kortit muodostavat "pirunpakan".
Jakajan tarjous ei ole etusijalla.
Jos kuusi pelaajaa, jakaja saa pirunpakan, jota saa käyttää apuna kätensä muodostamisessa. Tämän jälkeen jokainen vähentää korttinsa kuuteen. Neljän pelaajan pelissä saa vielä vaihtaa neljä korttia, jonka jälkeen kortit vähennetään kuuteen.
Minimitarjous on 2.
Pitch > Taktiikkaa

Valttimaan määrittäjällä on pelissä hyvin suuri etulyöntiasema. Koska pisteitä on peruspelissä jaossa saatavilla vain kahdesta neljään, nousee jaon voittaminen korttipistein, tai vastaavasti sen estäminen, taktiikassa keskiöön. Jos sotamies on pelissä, sen voittaminen määrää usein jaon voiton. Jako-pisteen voiton taas ratkaisee yleensä se, kuka pystyy kotiuttamaan kympit. Pelattaessa joukkueina, kotiutettavia arvokortteja voi myös pelata tikkeihin, jotka uskoo joukkuetoverin voivan voittaa.
Aiheesta muualla

Tietokonetta vastaan pelattava versio verkossa.
Akallan kirkko

| Akallan kirkko |
| --- | --- |

Sijainti:  Akalla
Koordinaatit:  59.413431°N, 17.918°E
Kirkkokunta:  Ruotsin kirkko
Hiippakunta:  Tukholman hiippakunta
Seurakunta:  Spånga-Kistan seurakunta
Rakentamisvuosi:  1976
Suunnittelija:  Hans Wieland
Materiaali:  tuuli
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Akallan kirkko (Akalla kyrka, Akallakyrkan) on kirkkorakennus Akallan keskustassa Tukholman kunnassa. Se on Spånga-Kistan seurakunnan seurakuntakirkko Tukholman hiippakunnassa. Kirkko vihittiin 1976.
Kirkkorakennus

Arkkitehti Hans Wielandin suunnitteleman kirkon ja seurakuntatilojen materiaalina on käytetty tummanpunaista tiiltä. Varsinainen kirkko on kuutionmuotoinen, se on 15 metriä pitkä, leveä ja korkea ja näkyy kadulle sen vieressä olevien seurakuntatilojen yli. Katon alapuolella on kirkon ympäri kiertävä ikkunarivi.
Kirkon sisäänkäynti on pohjoispuolella Sibeliusgångenin varrella. Etelässä on pysäköintialue, ja itäpuolelle muodostavat kirkko ja seurakuntatilat hevosenkengänmuotoisen ryhmän, jonka keskelle jää sisäpiha. Sisäpihalla oleva kellotapuli on korkea risti, ja sen neljä sakaraa osoittavat eri ilmansuuntiin. Risti on säänkestävää terästä.
Irtaimisto

Kirkon arkkitehdin suunnittelemassa sisustuksessa on käytetty ainoastaan mäntyä
kahdeksankulmaisessa kastemaljan jalassa on hopeinen kastemalja
kuorin seinällä riippuu korkea mäntypuinen risti, joka on kirkon ainoa alttarikoriste
vapaasti seisova alttaripöytä
urkupillit ovat ylhäällä seinäkaapissa
katosta riippuu pyöreä kattokruunu, joka on halkaisijaltaan viisi metriä, ja siinä on 12 ryhmässä kussakin kuusi lamppua.
Kirkko on aiemmin ollut Ruotsin kirkon piirissä toimivan järjestön EFS:n ja Ruotsin kirkon yhteistyökirkko. Järjestö on lopettanut toimintansa. Taloudellisten vaikeuksien vuoksi ei Spånga-Kistan seurakunta enää järjestä kirkossa säännöllisesti jumalanpalveluksia.
Aiheesta muualla

Kuvia tai muita tiedostoja aiheesta Akallan kirkko Wikimedia Commonsissa
Spånga–Kistan seurakunta
Kirkkosali.
24 (luku)

| Luonnolliset luvut |
| --- | --- |
 24 ← 20 21 22 23 24 25 26 27 28 29 → 
Kardinaaliluku:  kaksikymmentäneljä, (vanh.) neljäkolmatta
Järjestysluku:  kahdeskymmenesneljäs
Tekijät:  1, 2, 3, 4, 6, 8, 12, 24
Alkutekijät:   2^{3}\cdot 3
Roomalainen numero:  XXIV
Binääriluku:  11000
Oktaaliluku:  30
Duodesimaaliluku:  20
Heksadesimaaliluku:  18
Vigesimaaliluku:  14
24 (kaksikymmentäneljä) on luonnollinen luku, jota edeltää luku 23 ja seuraa luku 25.
Matematiikassa

24 on yhdistetty, runsas ja puolitäydellinen luku.
24 on korkeasti yhdistetty luku, koska se on jaollinen kahdeksalla luvulla eli useammalla kuin mikään pienempi luku.
24 on kolmas yhdeksänkulmioluku.
24 on Harshad-luku binääri-, oktaali- ja kymmenjärjestelmässä.
24 on luvun 4 kertoma:  4!.
24 voidaan muodostaa kahden peräkkäisen alkuluvun summana:  11+13.
24 voidaan muodostaa kahden neliöluvun erotuksena kahdella tavalla:  5^{2}-1^{2} ja  7^{2}-5^{2}.
24. neliöpyramidiluku eli 24 ensimmäisen neliöluvun summa on myös neliöluku:  1^{2}+\ldots +24^{2}=70^{2}. Tämä on ainoa ratkaisu ns. ”tykinkuulaongelmaan” yhden tykinkuulan ratkaisun lisäksi.
24 voidaan kirjoittaa palindromina roomalaisilla numeroilla:  {\text{IV}}\times {\text{VI}}.
24 on jaollinen tekijöidensä määrällä eli kahdeksalla.
Kuboktaedrissa ja rombidodekaedrissa on 24 särmää.
Luonnontieteissä

Jaksollisessa järjestelmässä 24 on kromin järjestysluku.
Magnesium-24 on magnesiumin vakaa isotooppi.
Kalsium-44 ja titaani-46 ovat vakaita isotooppeja, joiden neutroniluku on 24.
Lukuja 1024 ja 10−24 vastaavat SI-etuliitteet ovat jotta (tunnus Y) ja jokto (tunnus y). Ne olivat vuoteen 2022 saakka suurin ja pienin SI-etuliite.
Teknologiassa

Elokuvien yleisin kuvataajuus on 24 kuvaa sekunnissa.
Monien tietokoneiden värisyvyys on 24 bittiä.
Suomessa lasten sähköisten lelujen jännite saa olla enintään 24 volttia.
Consolidated B-24 Liberator oli yhdysvaltalainen pommikone.
Muissa yhteyksissä

Vuorokaudessa on 24 tuntia.
Jalometallien pitoisuuden yksikkö karaatti vastaa yhtä kahdeskymmenesneljäsosaa painosta.
Kreikan kielen aakkosissa on 24 kirjainta.
24 on televisiosarja.
Valtatie 24 kulkee Lahden ja Jämsän välillä.
Eurooppatie E24 kulkee Yhdistyneessä kuningaskunnassa.
Backgammon-laudalla on 24 kolmiota eli kiilaa.
Grover Cleveland oli Yhdysvaltojen 24. presidentti.
Aiheesta muualla

Kuvia tai muita tiedostoja aiheesta 24 (luku) Wikimedia Commonsissa
Albion (albumi)

| Albion Neumann |
| --- | --- | --- |

Studioalbumin tiedot
 Äänitetty : lokakuu 1986 Finnvox-studio, Helsinki
 Julkaistu: 1986
 Formaatti: LP, CD, C-kasetti
 Tuottaja(t): Paavo Maijanen
 Tyylilaji: folk, maailmanmusiikki, kansanmusiikki, country
 Kesto: 39.20
 Levy-yhtiö: Bang Trax   Warner Music Finland
Muut kannet
   Albumin takakansi.
Neumannin muut julkaisut
|   | Albion 1986 | Kotiinpaluu 1989 |
Albion on vuonna 1986 julkaistu ensimmäinen Pertti Neumannin sooloalbumi, joka julkaistiin hieman ennen Dingon hajoamista. Albion on muinainen nimi Englannille.
Albumin musiikki

Neumann oli albumin tekoaikaan kiinnostunut etenkin kelttiläisestä musiikista ja traditiosta sekä mytologiasta. Albumin musiikissa ja soitinvalikoimassa on vaikutteita kansanmusiikista, ja osa sävellyksistä on traditionaalisia. Tuotannossa ei kuitenkaan ole tavoiteltu aidonkuuloista kansanmusiikkia, ja esimerkiksi äänitystekniikka on ajanmukaista.
Levyn tunnetuimmaksi kappaleeksi tuli "Naiselleni", joka on suomennos Moody Bluesin kappaleesta "For My Lady". Levyllä kuullaan myös suomenkielinen versio Queenin kappaleesta "'39". "Sana saapui Ranskaan" on traditionaalinen sävellys. "Gaudete" (iloitkaa, ylistäkää) on keskiaikainen latinankielinen ja latinaksi esitetty Jeesus Kristuksen syntymän ylistys, jonka musiikki on sävelletty 1500-luvulla. Kappale esitetään a cappellana. Soolo-osuudet laulaa poikatenori Niko Haukkala Cantores Minores -kuorosta. Kappale on Piae Cantiones -kokoelmassa. Neumannin version innoittajana on brittiläisen folk-rock-yhtye Steeleye Spanin esitys, joka nousi maan singlelistalle 1973 sijalle 14 albumilta Below The Salt vuodelta 1972. Muutoin kappaleet ovat Neumannin sävellyksiä ja sanoituksia.
Albumi on julkaistu uudelleen remasteroituna vuonna 2001.
Kappaleet

Kohti Kesää – 4.10 (sov. Paavo Maijanen)
Naiselleni – 3.39 (säv. Ray Thomas, sov. Maijanen)
Saaga Auringosta – 5.04 (sov. Maijanen/Neumann)
Ruusujen Sota – 2.44 (Instr., sov. Kari Reiman)
Sana Saapui Ranskaan – 3.23 (Trad., san. Neumann, sov. Maijanen)
´39 – 3.23 (säv. Brian May, san. Neumann, sov. Maijanen)
Albion – 4.26 (sov. Maijanen)
Gwaihir – 2.43 (Instr., sov. Reiman)
Tuuliruhtinas – 3.26 (sov. Maijanen)
Mennyt Maailma – 3.39 (sov. Reiman)
Gaudete – 2.08 (Trad., sov. Reiman/Maijanen)
Muusikot

Pertti Neumann – laulu
Pave Maijanen – sähkö- ja akustinen kitara, kannel, kosketinsoittimet, Linn-rummut, choroi-huilu, kellopeli, taustalaulu, äänet
Kalle Jämsen – sähkö- ja akustinen kitara
Markku Laurén – sähkökitara
Esa Kotilainen – hanuri, mellotron
Petri Hakala – mandoliini, slide dobro
Olli Haavisto – steel-kitara, hanuri
Pepe Laaksonen – kitara, basso, taustalaulu
Häkä Virtanen – kontrabasso
Kari Reiman – viulu
Christian Nilson – puhallinsoittimet, tinapilli, bodhrán
Harry Bent – lusikat
Neumann, Paavo Maijanen, Harry Bent, Kari Reiman – Kuoro
Muusikot > Tuotanto

Paavo Maijanen – tuottaja, kannen kuvat
T. T. Oksala – äänittäjä
Jani – layout
Sherwood Anderson

Sherwood Anderson vuonna 1933
Sherwood Anderson (13. syyskuuta 1876 Camden, Ohio – 8. maaliskuuta 1941 Colón, Panama) oli yhdysvaltalainen kirjailija. Hän vaikutti novelleillaan erityisesti ensimmäisen ja toisen maailmansodan välisen ajan kirjallisuuteen.